CELEX: 32016R0683
Language: fi
Date: 2016-05-02 00:00:00
Title: Komission asetus (EU) 2016/683, annettu 2 päivänä toukokuuta 2016, Euroopan parlamentin ja neuvoston asetuksen (EY) N:o 1333/2008 liitteen II muuttamisesta siltä osin kuin on kyse propionihapon – propionaattien (E 280–283) käytöstä tortilloissa (ETA:n kannalta merkityksellinen teksti)

3.5.2016   
            
            
               FI
            
            
               Euroopan unionin virallinen lehti
            
            
               L 117/28
            
         KOMISSION ASETUS (EU) 2016/683,
   annettu 2 päivänä toukokuuta 2016,
   Euroopan parlamentin ja neuvoston asetuksen (EY) N:o 1333/2008 liitteen II muuttamisesta siltä osin kuin on kyse propionihapon – propionaattien (E 280–283) käytöstä tortilloissa
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon elintarvikelisäaineista 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1333/2008 (1) ja erityisesti sen 10 artiklan 3 kohdan,
   sekä katsoo seuraavaa:
   
               (1)
            
            
               Asetuksen (EY) N:o 1333/2008 liitteessä II vahvistetaan unionissa elintarvikkeissa käytettäväksi hyväksyttyjen elintarvikelisäaineiden luettelo ja niiden käyttöä koskevat edellytykset.
            
         
               (2)
            
            
               Elintarvikelisäaineita koskeva unionin luettelo voidaan saattaa ajan tasalle Euroopan parlamentin ja neuvoston asetuksen (EY) N:o 1331/2008 (2) 3 artiklan 1 kohdassa tarkoitetun yhtenäisen menettelyn mukaisesti joko komission aloitteesta tai asiaa koskevan hakemuksen johdosta.
            
         
               (3)
            
            
               Hakemus, joka koski kalsiumpropionaatin (E 282) käytön laajentamista säilöntäaineena tortillojen säilyvyysajan pidentämiseksi, esitettiin 14 päivänä heinäkuuta 2015. Hakemus asetettiin jäsenvaltioiden saataville asetuksen (EY) N:o 1331/2008 4 artiklan mukaisesti.
            
         
               (4)
            
            
               Propionihapon – propionaattien käyttöä tarvitaan tortillojen säilyvyysajan pidentämiseksi, koska tuote pilaantuu erittäin nopeasti suuren kosteuspitoisuutensa ja koostumuksensa vuoksi, jotka altistavat mikrobien kasvulle.
            
         
               (5)
            
            
               Propionihappoa – propionaatteja käytetään laajalti estämään homeen kasvua nostatetuissa leipomatuotteissa, koska niillä on erittäin vähäinen vaikutus hiivaan ja lopputuotteen hajuun tai makuun.
            
         
               (6)
            
            
               Euroopan elintarviketurvallisuusviranomainen, jäljempänä ’elintarviketurvallisuusviranomainen’, päätteli propionihapon (E 280), natriumpropionaatin (E 281), kalsiumpropionaatin (E 282) ja kaliumpropionaatin (E 283) uudelleenarviointia elintarvikelisäaineena koskevassa lausunnossaan (3), että näiden aineiden enimmäispitoisuudet nykyisillä hyväksytyillä käyttötarkoituksilla ja käyttötasoilla elintarvikelisäaineena eivät aiheuta huolta turvallisuudesta. Propionaattien käyttöä tortilloissa koskeva hyväksyminen on laajennus, joka ei aiheuta lisähuolta, koska elintarviketurvallisuusviranomaisen tekemä altistumista koskeva arviointi kattoi elintarvikeryhmän 07.1 Leivät ja sämpylät.
            
         
               (7)
            
            
               Asetuksen (EY) N:o 1331/2008 3 artiklan 2 kohdan mukaan komissio pyytää elintarviketurvallisuusviranomaiselta lausunnon ennen asetuksen (EY) N:o 1333/2008 liitteessä II esitetyn unionissa hyväksyttyjen elintarvikelisäaineiden luettelon saattamista ajan tasalle, paitsi kun kyseisellä ajan tasalle saattamisella ei todennäköisesti ole vaikutusta ihmisten terveyteen. Koska propionihapon – propionaattien (E 280–283) käytön laajentaminen säilöntäaineena tortilloissa on sellainen kyseisen luettelon päivitys, jolla ei todennäköisesti ole vaikutusta ihmisten terveyteen, elintarviketurvallisuusviranomaiselta ei ole tarpeen pyytää lausuntoa.
            
         
               (8)
            
            
               Sen vuoksi asetuksen (EY) N:o 1333/2008 liitettä II olisi muutettava.
            
         
               (9)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 1333/2008 liite II tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 2 päivänä toukokuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 354, 31.12.2008, s. 16.
   
      (2)  Euroopan parlamentin ja neuvoston asetus (EY) N:o 1331/2008, annettu 16 päivänä joulukuuta 2008, elintarvikelisäaineiden, elintarvike-entsyymien ja elintarvikearomien yhtenäisestä hyväksymismenettelystä (EUVL L 354, 31.12.2008, s. 1).
   
      (3)  EFSA Journal 2014;12(7):3779.
   
      LIITE
      Korvataan asetuksen (EY) N:o 1333/2008 liitteessä II olevassa E osassa elintarvikeryhmässä 07.1 ”Leipä ja sämpylät” lisäaineita Propionihappo – propionaatit koskeva kohta seuraavasti:
      
         
                      
                  
                  
                     ”E 280–283
                  
                  
                     Propionihappo – propionaatit
                  
                  
                     3 000 
                  
                  
                     (1) (6)
                  
                  
                     Ainoastaan valmiiksi pakattu viipaloitu leipä ja ruisleipä
                  
               
                     E 280–283
                  
                  
                     Propionihappo – propionaatit
                  
                  
                     2 000 
                  
                  
                     (1) (6)
                  
                  
                     Ainoastaan leipä, jonka energiasisältöä on vähennetty, esipaistettu valmiiksi pakattu leipä, valmiiksi pakatut sämpylät, tortillat ja pitaleivät, valmiiksi pakatut pølsebrød, boller ja dansk flutes
                  
               
                     E 280–283
                  
                  
                     Propionihappo – propionaatit
                  
                  
                     1 000 
                  
                  
                     (1) (6)
                  
                  
                     Ainoastaan valmiiksi pakattu leipä.”